Expedia จากแผนกหนึ่งของ Microsoft สู่บริษัท 600,000 ล้าน
หลายคนรู้จัก Expedia ผู้ให้บริการด้านการท่องเที่ยวออนไลน์ระดับโลก แต่รู้ไหมว่าบริษัทนี้เกิดมาจากแผนกหนึ่งของ Microsoft จนวันนี้ Expedia กลายเป็นบริษัทที่มีมูลค่าถึง 600,000 ล้านบาท เรื่องราวของ Expedia เป็นอย่างไร ลงทุนแมนจะเล่าให้ฟัง
31 พ.ค. 2562

Expedia จากแผนกหนึ่งของ Microsoft สู่บริษัท 600,000 ล้าน / โดย ลงทุนแมน
หลายคนรู้จัก Expedia ผู้ให้บริการด้านการท่องเที่ยวออนไลน์ระดับโลก
แต่รู้ไหมว่าบริษัทนี้เกิดมาจากแผนกหนึ่งของ Microsoft
จนวันนี้ Expedia กลายเป็นบริษัทที่มีมูลค่าถึง 600,000 ล้านบาท
เรื่องราวของ Expedia เป็นอย่างไร
ลงทุนแมนจะเล่าให้ฟัง
Expedia ก่อตั้งขึ้นโดย Richard Barton วิศวกรผู้ที่เข้ามาทำงานกับ Microsoft ตั้งแต่ปี 1991
ในปี 1994 Microsoft กำลังมีแผนที่จะทำข้อมูลการท่องเที่ยวเพื่อเก็บไว้บนแผ่นซีดี ซึ่งตอนนั้น Richard Barton มองว่า ธุรกิจให้บริการด้านการท่องเที่ยวแบบออนไลน์น่าจะเติบโตอย่างมากในอนาคต
เขาจึงเสนอไอเดียในการให้บริการด้านการท่องเที่ยวลักษณะนี้ให้แก่ Bill Gates และผู้บริหาร Microsoft ซึ่งทุกคนก็สนับสนุนไอเดียดังกล่าว และนี่ถือเป็นจุดเริ่มต้นของ Expedia นับแต่นั้น
ในปี 1996 เว็บไซต์ของ Expedia จึงเกิดขึ้นอย่างเป็นทางการ
3 ปีผ่านไป..
ในปี 1999 Expedia แยกตัวออกจากแผนกหนึ่งของ Microsoft และเข้าจดทะเบียนเพื่อระดมทุนในตลาดหลักทรัพย์ NASDAQ ในชื่อย่อ EXPE
ขณะที่ Richard Barton ก็นั่งในตำแหน่ง CEO ของ Expedia ตั้งแต่ในช่วงที่บริษัทเข้าจดทะเบียนจนถึงในปี 2003
อย่างที่ทุกคนรู้ ธุรกิจให้บริการด้านการท่องเที่ยวออนไลน์ของ Expedia มีการให้บริการครอบคลุมตั้งแต่ การจองตั๋วเครื่องบิน การจองที่พัก การเช่ารถ รวมทั้งเสนอกิจกรรมท่องเที่ยวต่างๆ ให้แก่ลูกค้า
โดย Expedia ยังมีหลายแบรนด์ที่เราคุ้นเคย เช่น 
, 
, 
, Trivago
ปัจจุบัน Expedia มีผู้เข้ามาเยี่ยมชมเว็บไซต์ เฉลี่ยนาทีละ 17,361 คน หรือวันละ 25 ล้านคน
นอกจากนี้ Expedia ยังเป็นพันธมิตรกับโรงแรมทั่วโลกกว่า 270,000 โรงแรม และสายการบินกว่า 500 สายการบิน
รายได้และกำไรของ Expedia Group
ปี 2016 รายได้ 281,000 ล้านบาท กำไร 8,300 ล้านบาท
ปี 2017 รายได้ 322,000 ล้านบาท กำไร 12,000 ล้านบาท
ปี 2018 รายได้ 358,000 ล้านบาท กำไร 13,000 ล้านบาท
ที่น่าสนใจคือ ต้นทุนหลักของ Expedia มีน้อยมาก คิดเป็นแค่ 17% ของรายได้
แต่สิ่งที่เป็นค่าใช้จ่ายอื่นๆ จะมากถึง 75% ของรายได้
สุดท้าย Expedia จะมีอัตรากำไรสุทธิ 8%
นอกจากนี้ Expedia ยังลงทุนในบริษัทอื่นๆ ที่แข็งแกร่งในแต่ละภูมิภาคอีกด้วย
ในปี 2017 Expedia ได้ประกาศความร่วมมือกับ Traveloka ซึ่งเป็นบริษัทเทคโนโลยีที่ให้บริการด้านการท่องเที่ยวจากอินโดนีเซีย ซึ่งเติบโตอย่างรวดเร็วในเอเชียตะวันออกเฉียงใต้ โดย Expedia ได้เข้าไปถือหุ้นใน Traveloka ด้วยเงินลงทุนกว่า 11,200 ล้านบาท
ต้องยอมรับว่า นอกจากความก้าวหน้าของอินเทอร์เน็ตและเทคโนโลยี การเติบโตของอุตสาหกรรมเดินทางและท่องเที่ยว เป็นปัจจัยที่ทำให้ธุรกิจให้บริการด้านการท่องเที่ยวออนไลน์หรือ Online Travel Agency (OTA) เติบโตอย่างรวดเร็วในช่วงที่ผ่านมา
ในปี 2016 อุตสาหกรรมเดินทางและท่องเที่ยว มีมูลค่ากว่า 243 ล้านล้านบาท ใหญ่กว่ามูลค่า GDP ของญี่ปุ่น เยอรมนี และสหราชอาณาจักรเสียอีก
ปี 1997 จำนวนนักท่องเที่ยวที่เดินทางไปท่องเที่ยวในต่างประเทศ 589 ล้านคน
ปี 2017 จำนวนนักท่องเที่ยวที่เดินทางไปท่องเที่ยวในต่างประเทศ 1,323 ล้านคน
ดังนั้น Expedia รวมทั้งบริษัทที่ให้บริการด้านการท่องเที่ยวออนไลน์หลายแห่ง จึงเติบโตมาอย่างต่อเนื่อง
ปิดท้ายด้วยข้อมูลที่น่าสนใจ
รู้ไหมว่า วันแรกที่หุ้น Expedia เข้ามาซื้อขายในตลาดหุ้น NASDAQ เมื่อพฤศจิกายน ปี 1999 ในตอนนั้น บริษัทมีมูลค่าเท่ากับ 17,000 ล้านบาท
วันนี้ผ่านไปเกือบ 20 ปี บริษัทมีมูลค่าเท่ากับ 600,000 ล้านบาท หรือเพิ่มขึ้นกว่า 3,400%
หมายความว่า ถ้าเราลงทุนในหุ้น Expedia ด้วยเงิน 1 ล้านบาท ในวันนั้น เงินลงทุนของเราจะโตขึ้นเป็น 34 ล้านบาท ในวันนี้..
----------------------
อ่านลงทุนแมนสนุกขึ้น
อ่านในแอป blockdit
โหลดที่ 
----------------------
References
-
-
-
-
-
-
-
-
-
-
-